Ján Počiatek

Ing. Ján Počiatek (* 16. september 1970, Bratislava) je bývalý slovenský politik, ktorý pôsobil v prvej a druhej vláde Roberta Fica ako minister financií (20062010) a minister dopravy (20122016).

Vzdelanie 

 Gymnázium Jura Hronca, zameranie na výpočtovú techniku, matematiku a fyziku
 Slovenská technická univerzita v Bratislave, Fakulta elektrotechniky, špecializácia na informatiku 
 Ekonomická univerzita v Bratislave, Fakulta národného hospodárstva

Profesionálna kariéra a podnikanie 

 1995 projektový inžinier Telenor Slovakia Ltd. 
 1995 – 1999 riaditeľ oddelenia projektov Telenor Slovakia Ltd.
 od 1995 akcionár Harley Davidson Bratislava, a. s. 
 1999 – 2000 projektový riaditeľ International Satellite Communication, Telenor Slovakia, s. r. o.
 od 2000 spoluvlastník FoRest, s. r. o. 
 2000 – 2001 obchodný riaditeľ a zástupca výkonného riaditeľa Telenor Slovakia, s. r. o.
 od 2001 spoluvlastník FoodRest, s. r. o. 
 2001 výkonný riaditeľ (člen Rady riaditeľov International Satellite Communication AS), Telenor Slovakia, s. r. o.
 od 2002 člen Predstavenstva Bratislava Trade Center, a. s.
 člen Predstavenstva Business Park Bratislava, a. s.
 od 2003 spoluvlastník Rostik Restaurants, s. r. o.
 od 2005 spoluvlastník LM Development, s. r. o.

Ján Počiatek a Robert Kaliňák sú aj spolumajiteľmi siete reštaurácií Steam & Coffee.

V apríli 2016 sa vzdal svojho poslaneckého mandátu, nahradil ho Jozef Buček.

Súkromný život 
Je ženatý a má dve dcéry, Kristínu (2002) a Karlu (2014).

Ocenenia 

 „Minister financií roku 2008, Európa“ podľa britského mesačníka The Banker.

Kritika 
V lete 2008 vyšli najavo súvislosti, že Počiatek sa v období, keď bol ministrom financií, niekoľko dní pred zverejnením informácií o konečnom výmennom kurze medzi slovenskou korunou a eurom objavil na súkromnej jachte patriacej vedeniu finančnej skupiny J&T v Monaku. Vďaka včasnému získaniu takýchto informácií mohli podnikatelia finančnej skupiny zarobiť milióny korún. Počiatek na svoju obhajobu tvrdil, že na jachte sa s podnikateľmi rozprával iba o prebiehajúcich pretekoch Formuly 1 a počasí a že informácie o výmennom kurze vtedy ešte neboli k dispozícii.

V novembri 2019 sa objavil na nahrávke prokurátora Dobroslava Trnku, ktorá bola v Kočnerovom trezore, si Počiatek dohadoval krytie v kauze Lemikon (známa aj ako kauza Tipos#Lemikon), v ktorej Slovenská republika prišla o približne 13 miliónov eur. Až po tom ako suma prenikla na verejnosť, vláda za pár hodín pripravila novelu, ktorou dala generálnemu prokurátorovi právo pozastaviť vykonateľnosť súdneho rozhodnutia. Vďaka tomu zvyšok dvojmiliardovej sumy v korunách (66,39 miliónov eur) zostal na Slovensku. Počiatek s Trnkom prezentovali potom celú kauzu tak, že zachránili štátu jeden a pol miliardy korún.

O vile Počiatka vo francúzskom Cannes sa dozvedelo celé Slovensko vďaka Igorovi Matovičovi (OĽaNO), ktorý do Cannes cestoval v čase kampane pred voľbami 2020 a pred vilou natočil video. Líder OĽaNO na videu hovoril: "Na ulici, kde domy stoja 20, 30, sto miliónov eur“ a na vilu  vylepil letáky s nápisom: „Majetok Slovenskej republiky“. V júli 2020 Transparency International Slovensko (TIS) zverejnilo, koľko Počiatek za vilu zaplatil: „V novembri 2018 kúpil vilu v Cannes za 3,2 milióna eur. Má 9 izieb a 379 m2, plus pozemky okolo v rozlohe 1263 m2. Či mal Počiatek v roku 2018 dostatok legálnych peňazí na nákup vily, ostáva podľa TIS nejasné, pretože ako exminister prestal svoje majetkové priznania zverejňovať v roku 2016, keď definitívne odišiel z politiky.

Referencie

Iné projekty 

Slovenskí politici
Politici Smeru
Ministri financií Slovenskej republiky
Slovenskí podnikatelia
Poslanci NR SR (2006 – 2010)
Poslanci NR SR (2010 – 2012)
Ministri dopravy, výstavby a regionálneho rozvoja Slovenskej republiky
Poslanci NR SR (2016 – 2020)
Absolventi Elektrotechnickej fakulty Slovenskej technickej univerzity v Bratislave
Absolventi Národohospodárskej fakulty Ekonomickej univerzity v Bratislave